
CONSILIUL LOCAL AL MUNICIPIULUI TIMIȘOARA

DIRECȚIA DE ASISTENȚĂ SOCIALĂ A MUNICIPIULUI TIMIȘOARA
SERVICIUL BENEFICII SOCIALE

,,În slujba oamenilor”


EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE
Sectiunea 1 
Titlul proiectului de hotărâre
Proiect de hotărâre 
Privind planul de lucrări de interes local pentru repartizarea orelor de muncă prestate de beneficiarii de ajutor social și de părinții care nu contribuie la întreținerea copilului  aflat în plasament, din Municipiul Timişoara, pentru anul 2018
Sectiunea a 2 - a 
Motivul emiterii proiectului de hotărâre

Având în vedere că pentru sumele acordate ca ajutor social, una dintre persoanele majore apte de muncă din familia beneficiară are obligaţia de a presta lunar, la solicitarea primarului, acţiuni sau lucrări de interes local și că instanţa obligă  părintele apt de muncă să presteze între 20 şi 40 de ore lunar pentru fiecare copil, acţiuni sau lucrări de interes local, dacă nu este posibilă plata contribuţiei la întreţinerea copilului, considerăm necesară şi oportună aprobarea planului de lucrări de interes local pentru repartizarea orelor de muncă.

Menționăm că planul de acţiuni sau de lucrări se aprobă anual prin hotărâre a consiliului local, în funcţie de solicitările venite din partea instituţiilor partenere. Planul de acţiuni şi lucrări de interes local a fost întocmit în colaborare cu S.C. Horticultura S.A. , cu S.C. Pieţe S.A, cu Căminul pentru  persoane vârstnice ” Inocențiu M. Klein”, Centrul pentru Persoane fără adăpost ” Sfântul Francisc” și Centrul de recuperare pentru copii cu dizabilități ”Podul Lung” . 

Până în prezent efectuarea orelor de muncă a persoanelor apte de muncă din familiile beneficiare de ajutor social și de părinții care nu contribuie la întreținerea copilului  aflat în plasament, s-a făcut în baza HCLMT nr. 33/25.01.2017.

Alte informatii - nu este cazul
Concluzii
     Propunem:
- Aprobarea Planului de lucrări de interes local pentru repartizarea orelor de muncă prestate de beneficiarii de ajutor social și de părinții care nu contribuie la întreținerea copilului  aflat în plasament, din Municipiul Timişoara, pentru anul 2018, conform anexei.

